Prilliraamid
Prilliraamid
Jean Reno
Tutvustus
Jean Reno (s. 1948) on tunnustatud filminäitleja, keda me teame filmidest Leon, Da Vinci kood, Ronin, Võimatu missioon, Roosa panter jpt. Jean Renole lõi omanimelise prilliraamide kollektsiooni tuntud Prantsuse-Kanada disainer Cendrine Obadia. Jean Reno prillikollektsiooni disaini iseloomustab sundimatu stiil, loomingulisus, modernsus, elegants.
Nüüd on Jean Reno by Cendrine O. prilliraamid saadaval ka Eestis.
Ziggy
Tutvustus
Ziggy by Cendrine O. prilliraamid kujundas Prantsuse-Kanada disainer Cendrine Obadia. See on unikaalne kollektsioon, mida iseloomustavad erksad värvid ja põnevad detailid.
Ziggy prilliraamid on mõeldud neile, kes peavad lugu nii kelmikast ja külluslikust dekoorist kui tasakaalukast ja läbimõeldud kujundusest.
Incredible
Tutvustus
Incredible’i prilliraamid on valmistatud unikaalsest kolme erineva termoplasti segust, mis sai tänu uutele omadustele nimeks Incredibilite In-911. Tänu sellele materjalile ja prillide valmistamisel kasutatud tehnoloogiale on võimalik raamidele anda ainulaadsed omadused: raamid on väga kerged (vaid 10,2 grammi) ja väga õhukesed. Neid raame võid väänata, aga nad ei paindu. Neid raame võid painutada, aga nad ei murdu.
Incredible’i prilliraamide materjal on väga vastupidav
Incredibilite on materjalina kemikaalidele väga vastupidav, kuid ei sisalda mingeid kahjulikke aineid ning on laste jaoks turvaline. Incredible kui firma sai nimelt kunagi alguse plastist jäätisetopside tootmisest – seega on materjali ohutus neile südameasjaks olnud juba üle 30 aasta.
Incredible’i materjal talub nii kõrgeid kui madalaid temperatuure. Kui optik valmistab lapsele prillid, tuleb tal klaaside raamidesse paigutamiseks raame spetsiaalse tööriistaga kuumutada. Kuna nii materjal kui värv on kuumusele hästi vastupidav, ei saa raamid kahjustada ja värv säilitab oma sära. Incredible’i prilliraamide materjal on nö mäluga – see tähendab, et plastik jääb jahtudes soovitud asendisse. See on oluline siis, kui prillidel on vaja näiteks sangasid parajaks painutada. Mõne teise materjali puhul pole paraku selline vormimine võimalik, kuna raamid ei säilita oma kuju.
Palju erinevaid mudeleid, peaaegu 100 erinevat värvitooni
Incredible’i nii laste kui täiskasvanute prilliraame on väga paljudes säravates toonides ning mudelite hulgast leiab igaüks endale sobiva. Incredible’i laste prilliraamid pole mitte täiskasvanute mudelite vähendatud koopiad, vaid on disainitud just lastele. Lapse näo proportsioonid on mõnevõrra teistsugused kui täiskasvanutel ning prillid peavad ju lapsel mugavalt ninal istuma ja ees püsima.
Prilliraamid on disainitud ja valmistatud Itaalias.
Incredible’i prilliraamid peavad vastu ka kõige tormakama vääniku mängudele ning sobivad maimikutest mürsikuteni.
Rye & Lye
Tutvustus
Rye&Lye on loominguliselt mässumeelne Itaaliast pärit bränd, mida iseloomustab erinevate materjalide kombineerimine.
Disain ja tehnoloogia süntees lubab kombineerida omavahel puitu, alumiiniumi, nahka, kummi, süsinikkiudu jne.
MIC
Tutvustus
MIC Made in Cadore Itaaliast
Spine
Tutvustus
Spine’i prilliraamide loomisel said disainerid inspiratsiooni inimese selgroolülide omavahelisest sujuvast liikumisest, selgroo painduvusest ja vastupidavusest. See võimaldas Spine’i puhul lahendada igivana prillihingede probleemi, kus liikuma hakanud kruvide tõttu lõdvenes prillide “haare” ja prillid ei püsinud õigel kohal. Eriti tülikas on sagedase prilliraami hingede väändumise tõttu olukord neil inimestel, kes peavad kandma progresseeruvate klaasidega raame, kus prillide õige koht ninal on terava nägemise seisukohalt ülitähtis.
Spine’i raamidel puuduvad prillihingedes kruvid. Eriline disain võimaldab hingedel liikuda igas suunas, mistõttu suudavad need raamid absorbeerida lööke ja nii väheneb purunemise oht. Spine’i raamid sobivad nii laiema kui kitsama näoga inimestele ja püsivad tänu sangade ja hingede konstruktsioonile väga hästi ninal. Prillisangad “sulguvad” pea ümber sujuvalt ja pehmelt, ilma jõnksudeta.
Polar
Tutvustus
Polar Eyewear
Polari enda sõnade kohaselt on stiil ainuke luksus, mis on kättesaadav kõigile ning prilliraamid peaksid olema oma kandja iseloomu ja tuju väljendusvahendiks.
Yves Cogan
Tutvustus
Yves Cogan on prilliraamide bränd, mis tuleb Prantsusmaalt ning tunneb uhkust oma eristuva disaini ja raamide tootmise äärmise täpsuse üle.
Cogani raame kandev naine on hingestatud, šarmantne ja enesekindel. Cogani prille kandvat meest võiks iseloomustada kui diskreetse, selge ja puhta disaini pooldajat.
ENOX
Tutvustus
Parimale Itaalia disainile kohaselt on nendes raamides ühendatud kirg, elegantne stiil, armastus detailide vastu ning parimate materjalide kasutamine.
X-ide
Tutvustus
Itaalia bränd, kelle märksõnadeks on uudishimu, originaalsus ja täpsus. Elus peab olema kunsti ning lihtsalt muganduda ei tohi!
X-ide valikus on ka lastele sobivaid raame.
West
Tutvustus
West prilliraamid on valmistatud Itaalias käsitööna. Raamid koosnevad kuni kolmest spetsiaalsest plastikukihist ning lisaks kasutatakse raamide töötlemisel erilist lamineerimistehnikat.
West prilliraamide kollektsiooni iseloomustab kombinatsioon trendikusest, kõrgest kvaliteedist ning säravatest värvidest.
Dullman
Tutvustus
Dullman kollektsiooni omapäraks on keraamiliste detailide kasutamine prillisangadel. Keraamika on väärikas materjal – läikiv, kuid mitte sätendav; tagasihoidlik, kuid mitte igav.
See on kollektsioon härrasmehele, kes hindab väljapeetud stiili.
E.kaross
Tutvustus
E.kaross on Eestis uus bränd, mis soovib pakkuda unikaalseid prilliraame neile, kes hindavad hindavad luksust, glamuuri ja tippmoodi ning kellele on oluline raamide väljapeetud ja elegantne stiil. E.karossi raamide valmistamisel on kasutatud Swarowski elemente.
Väikese valiku nende prilliraamide kollektsioonist leiate allolevast galeriist.
Swing
Tutvustus
Swing Eyewear lasteprillide raamid on
- purunemiskindlad ja väga elastsed
- äärmiselt kerged, kaaludes vaid 3-5 grammi!
- antibakteriaalsed
- allergiavabad
Swing Eyewear prilliraame võib laps painutada, venitada või sikutada nii palju kui soovib – need ei purune. Need raamid püsivad elastsena nii külmas kui kuumas (-42 kraadist kuni +125 kraadini). Kuna raamid on äärmiselt kerged ja lapsele anatoomiliselt sobiva kujuga, siis ei hõõru need lapse õrna nahka ega vajuta vagusid ninajuurele. Lasteprillid on erksate ja hästipüsivate värvidega, mis eristab neid tavalistest plastikraamidest.
TR-90 Natural on uus Šveitsi päritolu materjal – termopehmenev polüamiid. TR-90 Naturali tohib kasutada ka toiduainetetööstuses ning mänguasjades või muudes esemetes, mida laps võib suhu panna. Nende prilliraamide värvimisel on kasutatud orgaanilisi toiduvärve, mis on tervisele täiesti ohutud. See materjal ei sisalda bisfenoole, mida peetakse tervisele ohtlikuks nende vähki või allergiat tekitavate omaduste tõttu. Need prilliraamid ei sisalda lateksit, polüvinüülkloriidi ega raskemetalle.